JUSTERER KARTET: Egypt Air får kritikk for måten selskapet behandler naboen Israel på. Her venter to passasjerer på avgang på Kairos internasjonale lufthavn, hjemmebasen til Egypt Air. Foto: AP

Flyselskap slettet Israel fra kartet

BERLIN (VG Nett) Egypt Air får refs etter å ha visket Israel ut fra både rute- og verdenskartet.

2. april 2011

Etter betydelig press tvinges Egypts største flyselskap nå til å putte nabolandet tilbake på kartet. Da selskapet med ett fjernet Israel fra kartet nylig - og lot Jordan strekke seg helt ut til middelhavskysten - skapte det nemlig rabalder i traktene.

Annonse Reise Fly

Hotell

Leiebil

Pakkereiser

Egypt Air hevder grunnen til at de slettet Israel er at selskapet ikke lenger flyr til Tel Aviv selv, men lar et datterselskap gjennomføre flyvningene til Ben Gurion National Airport, skriver Ynet News.

Inntil nylig verserte dermed et kart hvor jordanske Amman lå helt ved Middelhavet, mens Israel ikke var å finne noe sted. Nå har selskapet vel å merke justert kartet etter terrenget, og latt nabolandet få være en del av verden sett fra Kairo.

Egypt Airs kartforvirring: Her er Amman ved Middelhavet, mens byen er flyttet her(eksterne lenker).

Simon Wiesenthal-senteret reagerer kraftig på Egypt Airs handlinger. I et brev til Den internasjonale organisasjonen for sivil luftfart (ICAO) antyder Shimon Samuels, direktør for internasjonale forbindelser, at ytterliggående islamister har vært involvert. Han ber ICAO reagere overfor Egypt Air og påpeker at manglende inngripen vil oppmuntre til ekstremisme og true regional fred, kommer det frem i brevet.

TURISME I ISRAEL: Reis i fotsporene til jomfru Maria

Egypt Air skal ifølge Ynet være det første flyselskapet som regelrett fjerner Israel fra kartet. Andre selskaper i muslimske land, for eksempel Turkish Airlines og Royal Jordanian, lar Israel være med på både rute- og verdenskartet.

Trafikken mellom Kairo og Tel Aviv skal ha økt med hele 27 prosent i 2010 sammenlignet med året før.

Bare en uskyldig glipp fra Egypt Air, eller dårlig gjort overfor israelerne? Si din mening i kommentarfeltet!

Publisert: 02.04.11 kl. 18:29

Les også

Mer om Reiseliv Midtøsten